Լազուրիտ

Լազուրիտ (  - կապույտ քար), միներալ։ Քիմիական կազմը՝ (Na, Ca)8 [(SO , Տ, Cl)2 (AlSiO4)6]։ Բյուրեղագիտական համակարգը խորանարդային է։ Բյուրեղները հազվադեպ են, սովորաբար առաջացնում է հոծ հատիկավոր զանգվածներ։ Կարծրությունը՝ 5,5 — 6,0, խտությունը՝ 2380—2420 կգ/մ³։ Գույնը՝ կապույտ, կանաչավուն-երկնագույն։ Հանդիպում է մետամորֆային կրաքարերի՝ ալկալային, իսկ ավելի հազվադեպ՝ թթու մագմատիկ ապարների հետ կոնտակտում։ Ամենախոշոր հանքավայրը հայտնի է Աֆղանստանում (Բադախշան), Ռուսաստանում, Տաջիկստանում։ Օգտագործվում է որպես զարդաքար, գեղանկարչության մեջ՝ բարձրորակ կապույտ ներկ (ուլտրամարին) ստանալու համար։

Ծանոթագրություններ 

Միներալներ
Կալցիումի միներալներ
Նատրիումի միներալներ
Ալյումինի միներալներ